paragraph_text: Skladao je domoljubnu skladbu "Za Hrvatsku" na tekst V. Deželića Starijeg. Skladba je bila popularna u vrijeme NDH. U audijenciji kod Ante Pavelića 1941. godine uručio mu je partituru skladbe. Zbog toga je nakon Drugog svjetskog rata osuđen na 16 godina zatvora i 5 godina gubitka svih građanskih prava. Umro je i pokopan 1952. u Staroj Gradiški. Kasnije su mu posmrtni ostaci prenijeti u grobnicu Kapucinskog samostana na Mirogoju u Zagrebu.